Zeronicos/thai-tourist-attraction-text huggingface dataset:
ชื่อสถานที่: วัดโคกขาม
ชื่อสถานที่ในภาษาอังกฤษ: Wat Khok Kham
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ชุมชนโบราณ/โบราณสถาน/โบราณวัตถุ
ที่ตั้ง: หมู่ 1 - กาหลง เมืองสมุทรสาคร สมุทรสาคร 74000 ภาคกลาง
รายละเอียด: เป็นวัดเก่าแก่ที่สร้างขึ้นในสมัยอยุธยาราวๆ ช่วงปีพ.ศ.2222 มีสิ่งที่น่าสนใจมากมาย ได้แก่ พระอุโบสถหลังเก่าด้านหน้ามีพระเจดีย์เก่าที่ได้รับการบูรณะซ่อมแซม สถาปัตยกรรมการก่อสร้างศิลปะแบบอยุธยา ลวดลายการแกะสลักไม้ที่หน้าบันนั้นงดงาม นอกจากนั้นที่วัดนี้ยังเก็บโบราณวัตถุที่เล่ากันว่าเกี่ยวพันกับเรื่องของพันท้ายนรสิงห์ไว้หลายอย่าง เช่น ชิ้นส่วนของเรือพระที่นั่งเอกชัย และศาลเพียงตาของเดิม หลวงพ่อสัมฤทธิ์ พระพุทธสิหิงค์อันเป็นพระคู่บ้านคู่เมืองของจังหวัดสมุทรสาครซึ่งในประเทศไทย มีพระพุทธสิหิงค์เพียง 4 องค์เท่านั้นและหนึ่งในนั้นประดิษฐานอยู่ที่วัดโคกขามแห่งนี้นั่นเอง โดยตัวองค์พระเป็นพระพุทธรูปเชียงแสนยุคต้น อายุเก่าแก่ประมาณ 300 ปี มีพุทธลักษณะอิ่มเอิบที่ทุกคนสัมผัสได้ซึ่งสะท้อนถึงความอุดมสมบูรณ์ นักท่องเที่ยวสามารถติดต่อเช่าเหมาเรือล่องคลองโคกขามได้ที่ ท่าเรือตลาดสังวาลย์ (ท่าเรือตลาดมหาชัย) หรือที่ท่าเรือบ้านไร่ ซึ่งอยู่ใกล้วัด ใช้เวลาประมาณ 2-3 ชั่วโมง ราคาขึ้นอยู่กับขนาดเรือและสถานที่ที่จะแวะชม
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 08.00-16.30 น.
ช่วงเวลาการเปิดให้บริการของปี: -
ติดต่อ: 08 1753 0862
สถานที่ใกล้เคียง: ตั้งอยู่ในตำบลโคกขาม อำเภอเมืองสมุทรสาคร จังหวัดสมุทรสาคร
ชื่อสถานที่: วัดโกรกกราก
ชื่อสถานที่ในภาษาอังกฤษ: Wat Krok Krak
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: 188 ธรรมคุณากร กาหลง เมืองสมุทรสาคร สมุทรสาคร 74000 ภาคกลาง
รายละเอียด: เป็นวัดเก่าแก่ที่มีอายุเกือบ 200 ปี เริ่มมีปรากฏชื่อวัดครั้งแรกเมื่อเรือพระที่นั่ง พระบาทสมเด็จพระจุลจอมเกล้าเจ้าอยู่หัว จอดเทียบท่าวัดโกรกกรากเมื่อครั้งเสด็จประพาสต้นจากบางปะอินไปเพชรบุรี สิ่งที่น่าสนใจของวัดโกรกกรากคือพระประธานในอุโบสถนอกจากจะมีพุทธลักษณะงดงามแล้ว ยังแปลกไปจากพระพุทธรูปที่พบเห็นทั่วไปคือสวมแว่นดำ การสวมแว่นตาดำให้พระพุทธรูปนั้น มีประวัติเล่าว่าเนื่องจากครั้งหนึ่งได้เกิดโรคตาแดงระบาดไปทั่วบ้านโกรกกราก การแพทย์ยังไม่เจริญ ด้วยความเลื่อมใสศรัทธาองค์พระศิลาแลงกันมานาน ชาวบ้านจึงได้พากันมาบนบานศาลกล่าว ถ้าตาหายเจ็บหายแดงจะนำแผ่นทองมาปิดที่ดวงตาขององค์พระศิลาแลง ผลปรากฏว่าตาหายแดงกันทั้งหมู่บ้าน ชาวบ้านจึงได้นำแผ่นทองมาปิดที่ตาขององค์พระศิลาแลงเต็มไปหมดจนเกิดความไม่สวยงาม ต่อมาพระครูธรรมสาคร (หลวงปู่กรับ ญาณวฑฺฒโน) เจ้าอาวาสในขณะนั้นจึงหาอุบายโดยนำแว่นตามาใส่ให้พระศิลาแลง หลังจากนั้นเป็นต้นมาชาวบ้านจึงมีการถวายแว่นตาแทนการปิดทองไปโดยปริยาย หลงพ่อปูเป็นพระพุทธรูปที่ชาวบ้านในสมุทรสาครให้ความเคารพศรัทธา ตลอดจนบรรดาเรือประมงเมื่อจะออกทะเลหาปลา มักจุดประทัดไหว้หลวงพ่อปู่ตามแบบอย่างชาวจีน รวมถึงพ่อค้าแม่ค้าก็มักยึดถือตาม กันมา แม้แต่สาธุชนที่มาไหว้หลวงพ่อปู่ในปัจจุบัน ก็มักจุดประทัดถวายหลวงพ่อปู่เป็นประจำทุก วันเช่นเดียวกัน ส่วนคนในพื้นที่ถ้าขับยวดยานพาหนะผ่านโบสถ์หลวงพ่อปู่ก็จะบีบแตรถวายสักการะองค์หลวงพ่อปู่ทุกครั้ง
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 06.00-17.00 น.
ช่วงเวลาการเปิดให้บริการของปี: -
ติดต่อ: 08 9412 4533
สถานที่ใกล้เคียง: ตั้งอยู่ริมแม่น้ำท่าจีน ตำบลโกรกกราก อำเภอเมืองสมุทรสาคร
ชื่อสถานที่: วัดเจษฎาราม
ชื่อสถานที่ในภาษาอังกฤษ: Wat Chetsadaram
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: 193 เจษฎาวิถี กาหลง เมืองสมุทรสาคร สมุทรสาคร 74000 ภาคกลาง
รายละเอียด: เป็นพระอารามหลวงชั้นตรี สร้างเมื่อใดไม่ปรากฏ บริเวณวัดเดิมเคยเป็นที่ตั้งของพระอุโบสถ ต่อมาในปี พ.ศ.2401 พระอาจารย์น่วม จากวัดแสมดำ คหบดี และชาวบ้านตำบลมหาชัยได้ร่วมกันจัดสร้างขึ้นใหม่ และได้ขนานนามวัดว่า “วัดธรรมสังเวช” ชาวบ้านนิยมเรียกว่า “วัดกระเจ็ด” เมื่อปี พ.ศ. 2439 เจ้าจอมมารดาโหมด ในรัชกาลที่ 5 (พระมารดาของกรมหลวงชุมพรเขตรอุดมศักดิ์) ได้มาพักแรมอยู่บริเวณวัด ได้ขนานนามให้วัดใหม่ว่า “วัดเจษฎาราม” และ ได้รับการบูรณะปฏิสังขรณ์เรื่อยมากว่า 140 ปี ปัจจุบันเป็นสถานที่ประกอบพิธีทางศาสนาของทางราชการจังหวัดสมุทรสาคร มีโอกาสต้อนรับพระบรมวงศานุวงศ์ สมเด็จพระสังฆราช และพระมหาเถระหลายรูป นอกจากนี้ยังดำเนินกิจกรรมในด้านการเผยแผ่พระพุทธศาสนา และสาธารณประโยชน์มากมาย ทำให้ ในวันที่ 15 มกราคม พ.ศ.2531 วัดแห่งนี้ก็ได้รับพระราชทานยกฐานะขึ้นเป็นพระอารามหลวง โดยมี พระราชสิทธิเวที ( สมบูรณ์ ปญฺญาวุโธ ป.ธ.9 ) เจ้าคณะจังหวัดสมุทรสาคร ดำรงตำแหน่งเจ้าอาวาส และมีพระภิกษุสามเณรจำพรรษาประมาณปีละ 50 รูป
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00-16.30 น.
ช่วงเวลาการเปิดให้บริการของปี: -
ติดต่อ: 0 3442 4617, 0 3441 1797
สถานที่ใกล้เคียง: ใกล้โรงเรียนวัดเจษฎาราม อำเภอเมืองสมุทรสาคร บนถนนทางหลวงชนบทหมายเลข 2004
ชื่อสถานที่: อุทยานประวัติศาสตร์พันท้ายนรสิงห์
ชื่อสถานที่ในภาษาอังกฤษ: Phantainorasing History Nationpark
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ชุมชนโบราณ/โบราณสถาน/โบราณวัตถุ
ที่ตั้ง: - - พันท้ายนรสิงห์ เมืองสมุทรสาคร สมุทรสาคร 74000 ภาคกลาง
รายละเอียด: ตั้งอยู่ตำบลพันท้ายนรสิงห์ ณ บริเวณสถานที่ซึ่งเคยเกิดเหตุการณ์หัวเรือพระที่นั่งของพระเจ้าเสือหัก สร้างขึ้นเพื่อเป็นอนุสรณ์แก่พันท้ายนรสิงห์ ซึ่งเป็นชาวบ้านนรสิงห์ (ปัจจุบันคืออำเภอป่าโมกข์ จังหวัดอ่างทอง) รับราชการเป็นนายท้ายเรือพระที่นั่งเอกชัยของสมเด็จพระสรรเพชญ์ที่ 8 (พระเจ้าเสือ) แห่งกรุงศรีอยุธยา ในคราวที่คัดท้ายเรือพระที่นั่งเอกชัย เมื่อเรือพระที่นั่งถึงบริเวณคลองโคกขาม คลองคดเคี้ยวมากเป็นเหตุให้หัวเรือชนกิ่งไม้ใหญ่ริมคลองโคกขาม ทำให้โขนเรือหักตกลงในน้ำ พันท้ายนรสิงห์กราบบังคมทูลพระเจ้าเสือให้ประหารชีวิตตามกฎมณเฑียรบาล พระเจ้าเสือทรงจำฝืนพระทัยตามพระราชกำหนดที่วางไว้จึงมีรับสั่งให้ประหารชีวิตพันท้ายนรสิงห์ และให้ทำศาลขึ้นสูงเพียงตา แล้วนำศีรษะพันท้ายนรสิงห์กับหัวเรือพระที่นั่งเอกชัยที่หักขึ้นพลีกรรมไว้บนศาล เพื่อเป็นอนุสรณ์ที่แสดงถึงความซื่อสัตย์จงรักภักดี ภายในอุทยานเป็นที่ตั้งของศาลพันท้ายนรสิงห์ ซึ่งต่อมากรมศิลปากรได้สร้างศาลขึ้นใหม่แทนหลังเก่าที่พัง ภายในศาลมีรูปปั้นของพันท้ายนรสิงห์ขนาดเท่าคนจริงอยู่ในท่าถือท้ายคัดเรือ เป็นที่นับถือของชาวบ้านเป็นอย่างมาก และบริเวณใกล้เคียงสามารถเยี่ยมชมหอพระ ศาลแม่ศรีนวล (ภรรยาของพันท้ายนรสิงห์) รวมทั้งไม้ตะเคียนซึ่งสันนิษฐานว่าเป็นหลักประหารเก่า ในบริเวณอุทยานยังมีเส้นทางเดินศึกษาสภาพป่าชายเลนที่ได้รับการอนุรักษ์ไว้ มีซากเรือโบราณที่ขุดพบบริเวณหมู่ที่ 6 นอกจากนี้ ภายในอุทยานประวัติศาสตร์พันท้ายนรสิงห์ ยังมีตลาดริมคลองพ่อพันท้ายนรสิงห์ เป็นตลาดที่รวบรวมผลิตภัณฑ์ชุมชนในพื้นที่ จำหน่ายทั้งอาหาร ขนมไทย อาหารพื้นเมือง ของใช้ และผลิตภัณฑ์ OTOP จากจังหวัดสมุทรสาคร เปิดทุกวันเสาร์ – อาทิตย์ และวันหยุดนักขัตฤกษ์ เวลา 08.00 – 17.00 น. สอบถามข้อมูล โทร. 0 3487 1578
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 08.00-17.00 น.
ช่วงเวลาการเปิดให้บริการของปี: -
ติดต่อ: 08 1555 1653
สถานที่ใกล้เคียง: จากถนนพระราม 2 บริเวณกิโลเมตรที่ 16-17 เข้าซอยข้างวัดพันท้ายไประยะทางประมาณ 9 กิโลเมตร
ชื่อสถานที่: บ้านไม้สักทองศิลาสุวรรณ
ชื่อสถานที่ในภาษาอังกฤษ: Ban Sila Suwan
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ประวัติความเป็นมา
ที่ตั้ง: 678 ท่าฉลอม - เมืองสมุทรสาคร สมุทรสาคร 74000 ภาคกลาง
รายละเอียด: เป็นเรือนไม้สองชั้น สร้างด้วยไม้สักทองทั้งหลัง สถาปัตยกรรมเรือนไทยประยุกต์แบบเรือนขนมปังขิง หลังคาทรงจั่วมนิลา ฉลุลายลูกไม้ มียอดหน้าจั่ว ครีบหน้าจั่วและช่องลมหน้าจั่วมีเสากลึงข้างบนเสี้ยมปลายแหลมด้านล่าง มีลายฉลุเป็นครีบขนาบสองข้างเสาทอดมาตามส่วนของปั้นลม ภายในบ้านจัดแบ่งเป็นห้องต่าง ๆ 5 ห้อง ได้แก่ ห้องพลังจิตประทาน ห้องอธิษฐานบารมี ห้องบุพการีญาณ ห้องวิมานคณาวร ห้องพรสนองอุทัย ภายในห้องแต่ละห้องประดับตกแต่งด้วยโบราณวัตถุที่ล้ำค่าและสวยงาม ผู้เข้าชมจะต้องติดต่อล่วงหน้าเพื่อขออนุญาตจากเจ้าของบ้านก่อน การเดินทาง ตามถนนพระราม 2 เลยสี่แยกเข้าอำเภอสมุทรสาครไปประมาณ 3 กิโลเมตร ข้ามสะพานแม่น้ำท่าจีน แล้วแยกเข้าตำบลท่าฉลอมถึงบ้านศิลาสุวรรณ ระยะทางประมาณ 5 กิโลเมตร
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00-16.00 น.
ช่วงเวลาการเปิดให้บริการของปี: -
ติดต่อ: 0 3441 2992, 0 3441 1325
สถานที่ใกล้เคียง: ข้ามสะพานแม่น้ำท่าจีน แยกเข้าตำบลท่าฉลอม ระยะทาง 5 กม.
ชื่อสถานที่: อุทยานพระโพธิสัตว์กวนอิม
ชื่อสถานที่ในภาษาอังกฤษ: Phra Pothisat Kuan Im Park
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: - สุทธิวาตวิถี - เมืองสมุทรสาคร สมุทรสาคร 74000 ภาคกลาง
รายละเอียด: ตั้งอยู่ที่ตำบลท่าฉลอม อำเภอเมือง จังหวัดสมุทรสาคร ตั้งอยู่ด้านหลังวัดสุทธิวาตวราราม
รายละเอียดในภาษาอังกฤษ: -
จุดเด่น: -
เวลาเปิดให้บริการ: 07.00-17.00 น.
ช่วงเวลาการเปิดให้บริการของปี: -
ติดต่อ: 0 3449 7099
สถานที่ใกล้เคียง: บริเวณวัดสุทธิวาตวราราม (วัดช่องลม) อำเภอเมืองสมุทรสาคร
ชื่อสถานที่: อุทยานการเรียนรู้พันท้ายนรสิงห์
ชื่อสถานที่ในภาษาอังกฤษ: Phanthainorasingh Learning Park
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศูนย์การเรียนรู้ฯ (เกี่ยวกับกิจกรรม ผลิตภัณฑ์ และภูมิปัญญาในท้องถิ่น)
ที่ตั้ง: - - กาหลง เมืองสมุทรสาคร สมุทรสาคร 74000 ภาคกลาง
รายละเอียด: ตั้งอยู่ในโรงเรียนพันท้ายนรสิงห์ ตำบลโคกขาม จัดสร้างขึ้นเพื่อให้เป็นศูนย์การศึกษาเรียนรู้ภูมิปัญญาท้องถิ่น ศิลปวัฒนธรรม วิถีชีวิตผู้คน และทรัพยากรธรรมชาติต่างๆ ของจังหวัดสมุทรสาคร บนพื้นที่ 7 ไร่ ภายในประกอบด้วย อาคารพิพิธภัณฑ์ จัดแสดงนิทรรศการเรื่องราวประวัติศาสตร์ท้องถิ่นและการตั้งถิ่นฐานของจังหวัดสมุทรสาคร สภาพภูมิศาสตร์ ภูมิปัญญาชาวบ้าน ขนบธรรมเนียมประเพณีต่าง ๆ บุคคลสำคัญของจังหวัด ตลอดจนมรดกธรรมชาติป่าชายเลน เป็นต้น เส้นทางเดินศึกษาธรรมชาติป่าชายเลน จัดเป็นห้องเรียนศึกษาธรรมชาติกลางแจ้ง ให้ความรู้เกี่ยวกับป่าชายเลน สัตว์และสิ่งมีชีวิตต่าง ๆ ในป่าชายเลน เช่น ต้นโกงกาง ต้นแสม ปูก้ามดาบ ปลาตีน หอยพิม หอยแครง ฯลฯ และยังมีสถานีโครงกระดูกวาฬ ซึ่งขุดพบบริเวณบ่อกุ้งเก่าของนายประสิทธิ์ เจริญชนม์ บริเวณหมู่ที่ 8 ตำบลโคกขาม และได้นำมาเก็บไว้ศึกษาเรียนรู้ที่โรงเรียน นอกจากนี้ทางโรงเรียนยังจัดกิจกรรมปลูกป่าชายเลนเพื่อการอนุรักษ์ทรัพยากรธรรมชาติและการใช้ไม้ไผ่ตงปักชายฝั่งเพื่อใช้ชะลอคลื่น สร้างแผ่นดิน
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.30-16.30 น. ผู้สนใจเข้าชมหรือร่วมทำกิจกรรมเป็นหมู่คณะกรุณาติดต่อล่วงหน้า
ช่วงเวลาการเปิดให้บริการของปี: -
ติดต่อ: 034869664, 08 1555 1653(อาจารย์ประสาน), 08 1443 6425 (คุณวรพล)
สถานที่ใกล้เคียง: ตั้งอยู่ในโรงเรียนพันท้ายนรสิงห์ ถนนพระราม 2 ตำบลโคกขาม
ชื่อสถานที่: ศูนย์วิทยาศาสตร์เพื่อการศึกษาจังหวัดสมุทรสาคร
ชื่อสถานที่ในภาษาอังกฤษ: Samutsakon Science Centre For Education
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: ศูนย์วิจัย (เกษตร)/สถานีทดลอง (เกษตร)
ที่ตั้ง: 28/44 หมู่ 1 เจษฎาราม-สันดาป - เมืองสมุทรสาคร สมุทรสาคร 74000 ภาคกลาง
รายละเอียด: ขึ้นอยู่กับสำนักบริหารงานการศึกษานอกโรงเรียน กระทรวงศึกษาธิการจัดตั้งขึ้นเมื่อปี พ.ศ.2540 ในเนื้อที่กว่า 18 ไร่ ภายในอาคารจัดแสดง
เกี่ยวกับเรื่องดาราศาสตร์และอวกาศในหัวข้อโลกและระบบสุริยะการสำรวจดวงจันทร์ ชีวิตของดาวฤกษ์ มีเครื่องฉายดาวภายในโดมขนาดเล็ก ประกอบการบรรยายภาพยนตร์สั้น และมีชุดนิทรรศการเรื่อง “เมืองเด็ก ๓-๘ ปี” ภายนอกอาคารจัดเป็นสวนวิทยาศาสตร์ เช่น สวนธรณีวิทยา สวนสุขภาพ สวนสนุกของเครื่องเล่นเชิงฟิสิกส์ และยังมีฐานเกษตรธรรมชาติ ซึ่งการจัดกิจกรรมจะผสมกลมกลืนกับสภาพภูมิทัศน์เดิมที่มีอยู่ตามธรรมชาติ รวมถึงดาราศาสตร์ และป่าชายเลน
รายละเอียดในภาษาอังกฤษ: -
จุดเด่น: -
เวลาเปิดให้บริการ: เปิดวันจันทร์-อาทิตย์ หยุดวันนักขัตกฤษ์ เวลา 08.30-16.30 น.
ช่วงเวลาการเปิดให้บริการของปี: -
ติดต่อ: 0 3445 2122, 0 3445 2126-7
สถานที่ใกล้เคียง: ตั้งอยู่ห่างจากวัดโคกขามประมาณ 1 กิโลเมตร
ชื่อสถานที่: ถนนถวาย
ชื่อสถานที่ในภาษาอังกฤษ: Thanon Thawai
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ประวัติความเป็นมา
ที่ตั้ง: - ถวาย ท่าฉลอม เมืองสมุทรสาคร สมุทรสาคร 74000 ภาคกลาง
รายละเอียด: เป็นถนนที่ประชาชนตำบลท่าฉลอม สร้างขึ้นเพื่อถวายพระบาทสมเด็จพระจุลจอมเกล้าเจ้าอยู่หัว เป็นถนนเรียงอิฐสลับฟันปลา พระองค์ได้เสด็จพระราชดำเนิน ทรงเปิดถนนเมื่อวันที่ 18 มีนาคม พ.ศ. 2448 และได้พระราชทานนามให้ว่า “ถนนถวาย”
รายละเอียดในภาษาอังกฤษ: -
จุดเด่น: แหล่งท่องเที่ยว เป็น 1 ใน 10 สุดยอดชุมชนต้นแบบ "เที่ยวชุมชน ยลวิถี" ประจำปี พ.ศ. 2567
เวลาเปิดให้บริการ: ทุกวัน 09.00-17.30 น.
ช่วงเวลาการเปิดให้บริการของปี: ตลอดทั้งปี
ติดต่อ: 094 576 6767
สถานที่ใกล้เคียง: ตั้งอยู่ตำบลท่าฉลอม อำเภอเมืองสมุทรสาคร
ชื่อสถานที่: อุทยานธรรมชาติวิทยาสิรีรุกขชาติ
ชื่อสถานที่ในภาษาอังกฤษ: Sireeruckhachati Nature Learning Park, Nakhon Pathom
ประเภท: แหล่งท่องเที่ยวทางธรรมชาติ
ชนิด: ศูนย์ศึกษาธรรมชาติ/พิพิธภัณธ์ธรรมชาติ (พืชพันธุ์)
ที่ตั้ง: 999 - ศาลายา พุทธมณฑล นครปฐม 73170 ภาคกลาง
รายละเอียด: อุทยานธรรมชาติวิทยาสิรีรุกขชาติ เป็นแหล่งท่องเที่ยวเพื่อการเรียนรู้เชิงสุขภาวะในรูปแบบ Living Outdoor Museum บนพื้นที่ 140 ไร่ มีวัตถุประสงค์เพื่อการเรียนรู้พืชสมุนไพรและความยั่งยืนที่ส่งเสริมการมีสุขภาวะที่ดีของทุกชีวิต (Wellbeing of All Life) ถูกออกแบบเพื่อทุกคน ภายใต้ความร่วมมือแบบ Multidisciplinary Partnerships ตั้งอยู่ภายในมหาวิทยาลัยมหิดล ศาลายา เป็นป่าสมุนไพรในเมืองที่รวบรวมชนิดพืชสมุนไพรมากที่สุดในประเทศไทย เป็นสวนพฤกษศาสตร์ที่ได้รับมาตรฐานสากล เป็นแหล่งเรียนรู้ภูมิปัญญาการแพทย์แผนไทยและระบบนิเวศความหลากหลายทางชีวภาพเพื่อการอนุรักษ์ธรรมชาติและสิ่งแวดล้อม พื้นที่และกิจกรรมต่าง ๆ ถูกออกแบบในรูปแบบ Inclusion for All ให้คนทุกกลุ่มในสังคม ทุกช่วงวัย และทุกข้อจำกัด สามารถเข้าถึงการเรียนรู้และการมีสุขภาวะที่ดีได้
รายละเอียดในภาษาอังกฤษ: Sireeruckhachati Nature Learning Park is a 55-acre Living Outdoor Museum designed to promote well-being through learning about herbs and sustainability. Located in Mahidol University's Salaya campus, it features the largest collection of Thai medicinal plants. With multidisciplinary partnerships, the park serves as an international-standard botanical garden and a learning center for traditional Thai medicine and biodiversity conservation. Its inclusive design, 'Inclusion for All,' ensures accessibility for all age groups and abilities to learn and enjoy well-being.
จุดเด่น: -
เวลาเปิดให้บริการ: ทุกวันตั้งแต่เวลา 06.00-18.00 น.
ช่วงเวลาการเปิดให้บริการของปี: ทุกวันตั้งแต่เวลา 06.00-18.00 น.
ติดต่อ: 06-5986-3283
สถานที่ใกล้เคียง: ตั้งอยู่ในบริเวณมหาวิทยาลัยมหิดล ศาลายา
ชื่อสถานที่: พิพิธภัณฑ์ภาพยนตร์ไทย
ชื่อสถานที่ในภาษาอังกฤษ: Thai Film Museum
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: พิพิธภัณฑ์
ที่ตั้ง: 94 ม.3 พุทธมณฑลสาย 5 คลองโยง พุทธมณฑล นครปฐม 73170 ภาคกลาง
รายละเอียด: ตั้งอยู่ในสถาบันศิลปกรรม กรมศิลปากร ถนนพุทธมณฑลสาย 5 นครปฐม ในอาคารซึ่งเป็นโรงถ่ายภาพยนตร์จำลอง จัดแสดงประวัติศาสตร์ภาพยนตร์ไทย ขบวนการผลิตภาพยนตร์ไทย อุปกรณ์ประกอบฉาก มีการจัดแสดงหุ่นบุคคลสำคัญในวงการหนังไทยทั้งดาราและผู้สร้างหนังเพื่อยกย่องผู้ร่วมบุกเบิกสร้างสรรค์วงการหนังไทยเช่น หุ่นมิตร ชัยบัญชา นักแสดงที่อยู่ในความทรงจำของทุกคน โต๊ะทำงานของปยุต เงากระจ่าง ผู้สร้างภาพยนตร์การ์ตูนเรื่องแรกของไทยคือเรื่องสุดสาคร
รายละเอียดในภาษาอังกฤษ: -
จุดเด่น: -
เวลาเปิดให้บริการ: พิพิธภัณฑ์ภาพยนตร์ไทยและเมืองมายา
วันอังคาร-วันอาทิตย์ เวลา 10.00 น. – 17.00 น.
เบอร์โทร 02-482-2013-15 ต่อ 3106
อีเมล museum@fapot.org
ห้องสมุดและโสตทัศนสถาน เชิด ทรงศรี
วันจันทร์ – วันศุกร์ เวลา 9.00 น. - 17.00 น.
เบอร์โทร 02-482-2013-15 ต่อ 1405, 1406
อีเมล library@fapot.org
โรงหนังโรงเรียน
วันจันทร์ – วันศุกร์ เวลา 8.30 น. - 17.30 น.
เบอร์โทร 02-482-2013-14 ต่อ 1308
อีเมล schoolcinema@fapot.org
ร้านค้าของที่ระลึก
วันจันทร์ – วันอาทิตย์ เวลา 10.00 น. - 17.00 น.
เบอร์โทร 02-482-2013-15 ต่อ 1103
อีเมล shop@fapot.org
ช่วงเวลาการเปิดให้บริการของปี: -
ติดต่อ: 02 4822 0135, 02 4821 0878
สถานที่ใกล้เคียง: ตั้งอยู่ถนนพุทธมณฑลสาย 5 อำเภอพุทธมณฑล
ชื่อสถานที่: พระอนุสาวรีย์พลเรือเอก พระเจ้าบรมวงศ์เธอ พระองค์เจ้าอาภากรณ์เกียรติวงศ์ กรมหลวงชุมพรเขตอุดมศักดิ์
ชื่อสถานที่ในภาษาอังกฤษ: The Statue of H.R.H. General Krommaluang Chumphon Khet Udomsak
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: อนุสาวรีย์/อนุสรณ์สถาน
ที่ตั้ง: 106 หมู่ 3 - - พุทธมณฑล นครปฐม 73170 ภาคกลาง
รายละเอียด: ณ กลางสระน้ำ หน้าอาคารบังคับการ กรมยุทธศึกษาทหารเรือ ตำบลศาลายา ห่างจากพุทธมณฑลประมาณ 5 กิโลเมตร พระรูปหล่อด้วยโลหะสัมฤทธิ์รมดำสีมันปู ฐานเป็นรูปสี่เหลี่ยมย่อมุมจารึกตราประจำพระองค์ กรมยุทธศึกษาทหารเรือได้จัดสร้างพระอนุสาวรีย์ของพระองค์ท่านขึ้นประกอบพิธีวางศิลาฤกษ์เมื่อวันที่ 3 มีนาคม พ.ศ.2546 โดยผู้บัญชาการทหารเรือเป็นประธานในพิธีเพื่อเป็นที่สักการะบูชาของทหารเรือและประชาชนทั่วไป
รายละเอียดในภาษาอังกฤษ: -
จุดเด่น: -
เวลาเปิดให้บริการ: 06.00-18.00 น.
ช่วงเวลาการเปิดให้บริการของปี: -
ติดต่อ: 0 2475 3663, 0 2475 3664
สถานที่ใกล้เคียง: อยู่หน้าอาคารบังคับการ กรมยุทธศึกษาทหารเรือ ตำบลศาลายา ห่างจากพุทธมณฑลประมาณ 5 กิโลเมตร
ชื่อสถานที่: ตลาดน้ำดอนหวาย
ชื่อสถานที่ในภาษาอังกฤษ: Wat Don Wai Floating Market
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ตลาดน้ำ/ตลาดโบราณ
ที่ตั้ง: 78 หมู่ 5 - - สามพราน นครปฐม 73210 ภาคกลาง
รายละเอียด: เป็นตลาดที่ยังเหลือสภาพตลาดเก่าในอดีตสมัยรัชกาลที่ 6 ให้เห็นลักษณะตัวอาคารเป็นอาคารไม้เก่า ๆ ที่อยู่ติดริมแม่น้ำท่าจีน มีพ่อค้า แม่ค้า พายเรือนำสินค้า และอาหารมาจำหน่ายในบริเวณวัดดอนหวาย
รายละเอียดในภาษาอังกฤษ: -
จุดเด่น: -
เวลาเปิดให้บริการ: วันจันทร์-ศุกร์ 08.00-17.00 น. วันเสาร์-อาทิตย์ 07.00-18.30
ช่วงเวลาการเปิดให้บริการของปี: -
ติดต่อ: 0 3439 3635
สถานที่ใกล้เคียง: ตั้งอยู่หลังวัดดอนหวาย ตำบลบางกระทึก อำเภอสามพราน
ชื่อสถานที่: วัดธรรมปัญญารามบางม่วง
ชื่อสถานที่ในภาษาอังกฤษ: Wat Drammapanyarambangmuang Temple
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ชุมชนโบราณ/โบราณสถาน/โบราณวัตถุ
ที่ตั้ง: 108 หมู่ 8 บ้านบางม่วง โรงเจ - สามพราน นครปฐม 73110 ภาคกลาง
รายละเอียด: เป็นวัดที่อยู่ในนิกายมหายานแห่งเดียวของจังหวัดนครปฐม ซึ่งคณะกรรมการบริหารโรงเจได้มีจิตศรัทธาและเห็นความสำคัญของพระพุทธศาสนาจึงได้ยกอาคารโรงเจ พร้อมที่ดินถวายให้กับพระเดชพระคุณ พระมหาคณานัมธรรมปัญญาธิวัตร เจ้าคณะใหญ่อนัมนิกายแห่งประเทศไทย
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 07.00-18.00 น.
ช่วงเวลาการเปิดให้บริการของปี: -
ติดต่อ: 08 5177 9169
สถานที่ใกล้เคียง: ตั้งอยู่ซอยโรงเจ ตำบลบางช้าง ติดริมแม่น้ำท่าจีน
ชื่อสถานที่: สักการสถาน บุญราศีนิโคลาส บุญเกิด
ชื่อสถานที่ในภาษาอังกฤษ: Shrine of the Blessed Nicholas Bunkerd
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: 20 หมู่ 3 - - สามพราน นครปฐม 73110 ภาคกลาง
รายละเอียด: สักการสถานแห่งนี้เป็นที่เก็บอัฐิและหุ่นขี้ผึ้งของคุณพ่อนิโคลาส บุญเกิด รวมทั้งประวัติข้อมูลต่าง ๆ เพื่อให้ผู้คนได้สักการะและรำลึกถึงท่าน อาคารเป็นสถาปัตยกรรมสมัยใหม่ที่มีโครงสร้างและรูปทรงซึ่งแฝงไว้ด้วยความหมายเช่น ไม้กางเขน คือกาเขนชัย ที่พระเยซูได้ประกาศให้โลกได้รับรู้ไว้ว่าเป็นกางเขนที่พิชิตความตายและบาป ถือเป็นแสงสว่างที่นำชีวิตมาสู่โลก แท่นที่ทูนกางเขนมีสามชั้นคือพระตรีเอกภาพ ได้แก่ พระบิดา พระบุตร และพระจิต หลังคาแบ่งเป็นสามระดับคือสิ่งที่พระตรีเอกภาพได้ประทานไว้ให้กับโลกคือ ความเชื่อ ความไว้ใจ และความรัก ตัวอาคารแปดเหลี่ยมเป็นสัญลักษ์แห่งมหาบุญลาภ 8 ประการที่พระเยซูคริสต์ได้ทรงประกาศให้กับโลก
คุณพ่อนิโคลัส บุญเกิด กฤษบำรุง เกิดเมื่อพ.ศ. 2438 ได้รับศีลบวชเป็นพระสงฆ์เมื่อ พ.ศ. 2469 และได้ทำงานอภิบาลที่วัดหลายแห่งทั่วประเทศ มีใจเมตตาต่อคนยากจนและกระตือรือร้นในงานธรรมฑูต ในช่วงเวลาแห่งความตึงเครียดของการเรียกร้องดินแดนคืนจากฝรั่งเศส ทำให้เกิดการเข้าใจผิดต่อศาสนาคริสต์ ทำให้ท่านถูกจับกุมในปี พ.ศ. 2484 เมื่ออายุ 49 ปี โดยถูกกล่าวหาว่าช่วยฝรั่งเศสในสงครามอินโดจีน แม้ในช่วงอยู่ในเรือนจำท่านยังได้เผยแพร่คำสอนและโปรดศีลล้างบาปให้นักโทษที่ใกล้ตายถึง 68 คน ถือเป็นการทำหน้าที่ประกาศข่าวดีแก่ผู้ที่อยู่ในเรือนจำให้ได้รับชีวิตใหม่ในองค์พระผู้เป็นเจ้า ความเชื่อมั่นศรัทธาและความดีของคุณพ่อนิโคลาสเลื่องลือไปยังพระศาสนจักรแห่งโรม โดยในวันที่ 5 มีนาคม 2543 สมเด็จพระสันตปาปาจอห์น ปอล ที่ 2 ประกอบพิธีสถาปนาท่านเป็นบุญราศีมรณสักขี ณ มหาวิหารนักบุญเปโตร กรุงโรม ประเทศอิตาลี และได้มีการสร้างสักการสถานบุญราศีนิโคลาส บุญเกิด ในจังหวัดนครปฐม เพื่อเป็นอนุสรณ์แด่ท่านในเวลาต่อมา
การเข้าชมควรติดต่อขออนุญาตจากบาทหลวงผู้รับผิดชอบก่อนล่วงหน้า
รายละเอียดในภาษาอังกฤษ: -
จุดเด่น: -
เวลาเปิดให้บริการ: วันจันทร์-วันเสาร์ 08.00-17.00 น.|วันอาทิตย์07.00-16.00 น.
ช่วงเวลาการเปิดให้บริการของปี: -
ติดต่อ: 0 3429 2143, 0 3429 2148
สถานที่ใกล้เคียง: ตั้งอยู่ภายในบริเวณวัดนักบุญเปโตร อำเภอสามพราน
ชื่อสถานที่: พิพิธภัณฑ์พื้นบ้านวัดท่าพูด
ชื่อสถานที่ในภาษาอังกฤษ: Wat Tha Pood Local Museum
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: พิพิธภัณฑ์
ที่ตั้ง: หมู่ 9 - - สามพราน นครปฐม 73210 ภาคกลาง
รายละเอียด: เป็นวัดเก่าแก่อายุกว่า 200 ปีจากหลักฐานจารึกบนแผ่นอิฐมอญบนผนังพระอุโบสถ สันนิษฐานว่าสร้างสมัยอยุธยาตอนปลายประมาณสมัยพระเจ้าอยู่หัวบรมโกศ โดยกลุ่มคนที่อพยพโยกย้ายมาจากกรุงศรีอยุธยาเพื่อหลบภัยสงครามหลังเสียกรุงศรีอยุธยาพ.ศ. 2310 และมาตั้งหลักแหล่งอยู่ริมแม่น้ำท่าจีน หลวงพ่อรดเจ้าอาวาสคนแรกเป็นอดีตพระราชาคณะกรุงศรีอยุธยา แม้ในสมัยสมเด็จพระเจ้าตากสินมหาราชจะนิมนต์ท่านให้เข้าไปจำพรรษาในเมืองหลวง เนื่องจากทรงฟื้นฟูขนบธรรมเนียมประเพณีสมัยกรุงศรีอยุธยาและทะนุบำรุงพระพุทธศาสนาโดยสืบหาพระภิกษุสงฆ์ที่มาจากกรุงเก่าเพื่อนิมนต์เข้าไปจำพรรษาในกรุงธนบุรี แต่หลวงพ่อรดก็ประสงค์จะจำพรรษาที่วัดนี้ สมเด็จพระเจ้าตากสินมหาราชทรงมิขัดข้องและทรงพระราชทานสิ่งของหลายสิ่ง เช่น พระยานมาศ(คานหาม) กระโถนถมปัทม์ กาน้ำชาและเรือกัญญาจำนวนอีก 2 ลำ ในสมัยรัชกาลที่ 5 วัดท่าพูดเป็นที่รู้จักของเชื้อพระวงศ์ ได้แก่ กรมหลวงชุมพรเขตอุดมศักดิ์ เนื่องจากในขณะนั้นมีเจ้าอาวาสใหญ่และรองที่มีชื่อเสียงคือหลวงพ่อแก้วและหลวงพ่อชื่น ปี พ.ศ.2540 มีความคิดที่จะสร้างพิพิธภัณฑ์ประจำวัดขึ้นเพื่อประโยชน์ต่อการศึกษา
มีการใช้พื้นที่การจัดแสดงเป็น 3 ส่วน คือ 1. หอพระไตรปิฎกสมัยรัชกาลที่ 3 จัดแสดงโบราณวัตถุ เช่น สิ่งของที่สมเด็จพระเจ้าตากสินมหาราชทรงพระราชทานให้แก่พระอาจารย์รด นอกจากนั้นยังมีเครื่องถมปัทม์ 2. กุฏิอดีตเจ้าอาวาสหลังเก่าพ.ศ. 2502 จัดแสดงสิ่งของเครื่องใช้ของเจ้าอาวาส เครื่องบริขารต่างๆ สมบัติของวัด เช่น เครื่องแก้ว เครื่องกรองน้ำ เครื่องปั้นดินเผาที่งมได้จากแม่น้ำหน้าวัด รวมทั้งสิ่งประดิษฐ์ที่แสดงภูมิปัญญาท้องถิ่นเช่น เถรรอดเพล (เถร-อด-เพล) เป็นเครื่องเล่นลับสมองของคนไทยโบราณทำจากไม้ มีภาพถ่ายทางอากาศของวัด และ 3. อาคารเรียนพระปริยัติธรรมสมัยรัชกาลที่ 5-6 เป็นอาคารไม้สักประดับลายไม้ฉลุ(ขนมปังขิง) หน้าจั่วเป็นรูปเครื่องหมาย “ มหามกุฏราชวิทยาลัย” วัดบวรนิเวศวิหาร ชั้นบนมุมหนึ่งรวบรวมเกี่ยวกับหนังสือพิมพ์ย้อนยุคสมัยต่างๆ และยังมีหนังสือและเอกสารต่างๆที่ทางวัดเก็บไว้ ชั้นล่างใต้ถุนอาคารเก็บเครื่องวิดระหัดน้ำเข้านา
รายละเอียดในภาษาอังกฤษ: -
จุดเด่น: -
เวลาเปิดให้บริการ: วันเสาร์-วันอาทิตย์และวันหยุดนักขัตฤกษ์ 09.00-16.00 น.
ช่วงเวลาการเปิดให้บริการของปี: -
ติดต่อ: 0 3428 8852, 0 3432 1122
สถานที่ใกล้เคียง: ตั้งอยู่บริเวณถนนพุทธมณฑลสาย  6  ตำบลไร่ขิง  อำเภอสามพราน
ชื่อสถานที่: แอร์ออร์คิด ซูเปอร์มาร์เก็ตกล้วยไม้
ชื่อสถานที่ในภาษาอังกฤษ: Airorchid Supermarket
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: ศูนย์วิจัย (เกษตร)/สถานีทดลอง (เกษตร)
ที่ตั้ง: 23/1 หมู่ 3 - - บางเลน นครปฐม 73130 ภาคกลาง
รายละเอียด: สวนกล้วยไม้หลากหลายพันธุ์บนพื้นที่ 120 ไร่ ที่นี่มีห้องเพาะเลี้ยงเนื้อเยื่อกล้วยไม้ ที่อนุบาลกล้วยไม้ พันธุ์กล้วยไม้ที่นี่ทั้งส่งออกต่างประเทศและจำหน่ายในประเทศในราคาย่อมเยา โดยนักท่องเที่ยวและผู้สนใจ สามารถเข้ามาเยี่ยมชมและเลือกซื้อกล้วยไม้และไม้ใบอื่นๆ ใช้รถเข็นที่จัดเตรียมไว้ให้ จึงได้ชื่อว่าเป็น ซุปเปอร์มาร์เก็ตกล้วยไม้ และในปี 2565 ยังได้เปิดโซนท่องเที่ยวใหม่ ในชื่อโซน "Backyard" ซึ่งมีลักษณะเป็นร้านคาเฟ่กลางแจ้ง และมีทุ่งดอกเวอร์บีน่า (Verbena) สีม่วงสวยงาม ให้นักท่องเที่ยวเข้ามาถ่ายรูปได้ฟรี ไม่มีค่าใช้จ่าย พร้อมทั้งช้อปปิ้งต้นแคคตัสหลากหลายสายพันธุ์
รายละเอียดในภาษาอังกฤษ: -
จุดเด่น: -
เวลาเปิดให้บริการ: 07.00-17.00 น.
ช่วงเวลาการเปิดให้บริการของปี: -
ติดต่อ: 0 3496 3003
สถานที่ใกล้เคียง: จากมหาวิทยาลัยมหิดล ศาลายา แล้วเลี้ยวขวาตรงไปตลอดประมาณ 10 กิโลเมตร ก็จะมีป้ายตัวใหญ่มองเห็นแต่ไกล
ชื่อสถานที่: ตลาดบางหลวง ร.ศ. 122
ชื่อสถานที่ในภาษาอังกฤษ: Bang Luang Old Market
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ตลาดน้ำ/ตลาดโบราณ
ที่ตั้ง: - - - บางเลน นครปฐม 73190 ภาคกลาง
รายละเอียด: ตลาดบางหลวงเป็นชุมชนเก่าแก่ริมแม่น้ำท่าจีนอายุกว่า 100 ปี เริ่มตั้งแต่ปี พ.ศ. 2446 ในปัจจุบันตลาดยังคงสภาพความสวยงามและบรรยากาศของสถาปัตยกรรมตลาดเก่าในอดีตไว้อย่างสมบูรณ์ ทั้งรูปแบบวิถีชีวิต ที่เรียบง่าย การค้าขายของคนในชุมชน รวมทั้งประเพณีและวัฒนธรรม ที่ผสมกลมกลืนระหว่างวัฒนธรรมไทย-จีนที่สืบทอดกันมาเป็นเวลากว่า 100 ปี อาทิ ร้านขายยาจีนสมุนไพร ร้านทำฟันปลอม ร้านทำทอง ร้านบัดกรีโลหะ ร้านทำเส้นก๋วยเตี๋ยว ฯลฯ นอกจากนี้ทุกวันเสาร์-อาทิตย์ จะมีการจำหน่ายสินค้าทางการเกษตร ผักผลไม้สด ๆ ปลา กุ้ง อาหารขึ้นชื่อทั้งหวาน-คาว อาทิปอเปี๊ยะสูตรจีนโบราณ ข้าวเกรียบปากหม้อไส้ผักที่ไม่เหมือนใคร หมูสะเต๊ะ เป็ดพะโล้ ก๋วยเตี๋ยว ก๋วยจั๊บน้ำใส ขนมจีบไส้หน่อไม้และไส้ผัก กาแฟสูตรโบราณ และยังมีขนมไทย ๆ ที่ทำใหม่ สดทุกวัน
นอกจากนี้ยังมีกิจกรรมล่องเรือชมแม่น้ำท่าจีน ค่าบริการคนละ 30 บาท ชมนกปากห่างที่มาวางไข่ในช่วงหน้าหนาว ไหว้หลวงปู่คล้าย วัดศิลามูล ไหว้หลวงปู่ทา เกจิอาจารย์วัดบางหลวงวัดเก่าแก่อายุกว่า 130 ปี ขี่จักรยานชมสวนและนกอพยพ ขี่จักรยานน้ำ
รายละเอียดในภาษาอังกฤษ: -
จุดเด่น: -
เวลาเปิดให้บริการ: วันเสาร์ วันอาทิตย์และวันหยุดนักขัตฤกษ์ 09.00-15.00 น.
ช่วงเวลาการเปิดให้บริการของปี: -
ติดต่อ: 08 1910 9683, 08 1757 5133
สถานที่ใกล้เคียง: ใกล้โรงเรียนบางหลวงวิทยา ห่างจากตัวอำเภอบางเลน จังหวัดนครปฐม ไปประมาณ10กว่ากิโลเมตร
ชื่อสถานที่: อุทยานปลาวัดห้วยพลูในแม่น้ำนครชัยศรี
ชื่อสถานที่ในภาษาอังกฤษ: Fish Sanctuary Wat Huai Phlu
ประเภท: แหล่งท่องเที่ยวทางธรรมชาติ
ชนิด: แม่น้ำ/ลำคลอง/แก่ง
ที่ตั้ง: - - ขุนแก้ว นครชัยศรี นครปฐม 73120 ภาคกลาง
รายละเอียด: จะมีปลามาอยู่รวมกันโดยธรรมชาติในแม่น้ำนครชัยศรี(ท่าจีน) เช่น ปลาสวาย ปลาเทโพ ปลาตะเพียน ปลาหางแดง มีนักท่องเที่ยวเดินทางมาพักผ่อนให้อาหารปลาทุกวัน โดยเฉพาะเวลาช่วงเย็น นอกจากนี้ บริเวณท่าน้ำหน้าวัดเกือบทุกแห่งที่ตั้งอยู่ริมฝั่งแม่น้ำนครชัยศรี เช่น วัดไร่ขิง วัดห้วยพลู วัดกลางคูเวียง
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00-17.00 น.
ช่วงเวลาการเปิดให้บริการของปี: -
ติดต่อ: 0 3427 0330
สถานที่ใกล้เคียง: อยู่ริมแม่น้ำนครชัยศรีในวัดห้วยพลู ตำบลห้วยพลู อยู่ใกล้โรงเรียนบ้านสวนแหลม
ชื่อสถานที่: สนามแข่งรถไทยแลนด์เซอร์กิต
ชื่อสถานที่ในภาษาอังกฤษ: Thailand Circuit Motorsports Complex
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: ศูนย์กีฬา/สนามกีฬาสถานที่ทางการกีฬาทางบก/ทางน้ำ/ทางอากาศ
ที่ตั้ง: - ทางหลวงหมายเลข 3233 - นครชัยศรี นครปฐม 73120 ภาคกลาง
รายละเอียด: เป็นสนามแข่งรถระดับนานาชาติ บนพื้นที่ 20–30 ไร่ เคยใช้เป็นที่จัดการแข่งขันระดับชิงแชมป์ประเทศไทยหลายรายการด้วยกันแรก และได้ก่อสร้างสนามแข่งรถทางเรียบ ความยาว 2.5กิโลเมตร มีเกมส์มอร์เตอร์สปอร์ตให้ชมทุกเดือน และมีบริการให้เช่าสนามฝึกซ้อมทั้งการแข่งรถวิบากและรถจักรยานยนต์วิบาก
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00–18.00 น.
ช่วงเวลาการเปิดให้บริการของปี: -
ติดต่อ: 0 3430 1642, 0 3430 1643, 02 913 7 8004
สถานที่ใกล้เคียง: ตั้งอยู่บนถนนสายนครชัยศรี-ดอนตูม ในเขตตำบลวัดละมุด อำเภอนครชัยศรี ใกล้สภอ.นครชัยศรี
ชื่อสถานที่: ตลาดน้ำวัดกลางคูเวียง
ชื่อสถานที่ในภาษาอังกฤษ: Wat Klang Khu Wiang Floating Market
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ตลาดน้ำ/ตลาดโบราณ
ที่ตั้ง: หมู่ 3 - - นครชัยศรี นครปฐม 73140 ภาคกลาง
รายละเอียด: เป็นตลาดน้ำที่วางระบบการค้าขายแบบภูมิปัญญาแบบไทย มีการจำหน่ายอาหาร ผลไม้นานาชนิด และแพปลา มีการแสดงพิเศษ เช่น การชกมวยทะเล มวยไทย การแสดงดนตรี และการแสดงโชว์ต่าง ๆ ที่น่าสนใจ หมุนเวียนกันไปทุกสัปดาห์ มีจำหน่ายอาหาร ผลไม้นานาชนิดและแพปลา ทั้งยังมีบริการล่องเรือชมทิวทัศน์แม่น้ำนครชัยศรี ชมวิถีชีวิตชุมชนและเที่ยวชมวัดต่างๆ ติดต่อเรือศรีสุขสันต์ สามารถล่องไปทางทิศเหนือไปวัดลำพญา หรือ ทางทิศใต้ไปวัดไร่ขิง โทร. 0 3429 9036, 08 1829 8035
รายละเอียดในภาษาอังกฤษ: -
จุดเด่น: -
เวลาเปิดให้บริการ: วันเสาร์-อาทิตย์และวันหยุดนักขัตฤกษ์ 09.00-15.00 น.
ช่วงเวลาการเปิดให้บริการของปี: -
ติดต่อ: 08 1795 4121
สถานที่ใกล้เคียง: ตั้งอยู่ที่ท่าน้ำหน้าวัดกลางคูเวียง ตำบลสัมปทวน
ชื่อสถานที่: ตลาดท่านา
ชื่อสถานที่ในภาษาอังกฤษ: Thana Market
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ตลาดน้ำ/ตลาดโบราณ
ที่ตั้ง: - ธรรมสพน์ ขุนแก้ว นครชัยศรี นครปฐม 73120 ภาคกลาง
รายละเอียด: เป็นตลาดสดเก่าแก่อายุกว่า 140 ปี ที่ตั้งอยู่คู่วิถีชีวิตความเป็นอยู่ของชุมชนริมแม่น้ำนครชัยศรี มีประวัติความเป็นมาตั้งแต่สมัยรัชกาลที่ 1 จากการอพยพเข้ามาตั้งถิ่นฐานของผู้คน จนกระทั่งสมัยรัชกาลที่ 5 จึงกลายเป็นชุมชนค้าขายสำคัญของย่านนี้
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 09.00-17.00 น.
ช่วงเวลาการเปิดให้บริการของปี: -
ติดต่อ: 0 3433 2124
สถานที่ใกล้เคียง: ตั้งอยู่ริมแม่น้ำท่าจีน ตำบลนครชัยศรี อำเภอนครชัยศรี จังหวัดนครปฐม อยู่ห่างจากกรุงเทพ 40 กิโลเมตร
ชื่อสถานที่: วัดศีรษะทอง
ชื่อสถานที่ในภาษาอังกฤษ: Wat Sisa Thong
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ประวัติความเป็นมา
ที่ตั้ง: 22 หมู่ 1 - ขุนแก้ว นครชัยศรี นครปฐม 73120 ภาคกลาง
รายละเอียด: เป็นวัดเก่าแก่ของอำเภอนครชัยศรีจังหวัดนครปฐม วัดแห่งนี้ถือว่าเป็นศูนย์รวมของชาวลาวเวียงจันทน์และชุมชนใกล้เคียง และมีประวัติศาสตร์มาอย่างยาวนาน ตั้งแต่สมัยรัชกาลที่ 1 มีทั้งโบราณวัตถุ โบราณสถานสำคัญๆ นอกจากนี้ยังมีการศึกษาเกี่ยวกับเรื่องราวของดาราศาสตร์ โหราศาสตร์ และสมุนไพรมาตั้งแต่ในอดีต
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 08.30-17.00 น.
ช่วงเวลาการเปิดให้บริการของปี: -
ติดต่อ: 09 3321 9298
สถานที่ใกล้เคียง: ใกล้เทสโก้โลตัส ท่านา ตำบลห้วยตะโก
ชื่อสถานที่: วัดบางพระ
ชื่อสถานที่ในภาษาอังกฤษ: Wat Bang Phra
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: เลขที่ 1 หมู่ 3 - - นครชัยศรี นครปฐม 73120 ภาคกลาง
รายละเอียด: ชาวบ้านเรียกกันว่าวัดปากคลองบางพระ สร้างขึ้นสมัยอยุธยา ประมาณ พ.ศ. 2220 ไม่มีหลักฐานแน่ชัดว่าใครเป็นผู้สร้าง พระอุโบสถหลังเก่ายาวประมาณ 8 วา กว้าง 4 วา ก่ออิฐถือปูน หลังคาลดสองชั้นหลังคามุงด้วยกระเบื้องดินธรรมดา ภายในพระอุโบสถหลังเดิมประดิษฐานพระพุทธปฏิมากรหินทรายแดงประทับนั่งปางมารวิชัย ลงรักปิดทอง หน้าตักกว้าง 30 นิ้ว ชาวบ้านเรียกว่า “หลวงพ่อสิทธิมงคล” ภายในมีภาพจิตรกรรมฝาผนังเก่าแก่สมัยอยุธยาตอนกลาง สีในภาพใช้เพียงสี ขาว ดำ แดง และเขียวใบแค มีรูปเทพชุมนุม สลับกับอดีตขององค์พระพุทธเจ้า มีการปฏิสังขรณ์ในสมัยรัชกาลที่ 5 และมี “ภาพมารผจญ” เป็นภาพพระพุทธเจ้าทรงจีวรแดงประทับนั่งบนดอกบัวแก้ว แม่ธรณีบีบมวยผม “เสมาหินครก” สมัยพระเจ้าทรงธรรม กว้าง 37 เซนติเมตร สูง 60 เซนติเมตร หนา 5 เซนติเมตร นอกจากนี้ยังเป็นที่ประดิษฐานพระพุทธบาทจำลองทำด้วยโลหะสร้างเมื่อ พ.ศ. 2496 ขนาดกว้าง 1.10 เมตร ยาว 4.20 เมตร
รายละเอียดในภาษาอังกฤษ: -
จุดเด่น: -
เวลาเปิดให้บริการ: ตั้งแต่เวลา 7.00-18.00น.
ช่วงเวลาการเปิดให้บริการของปี: -
ติดต่อ: 0 3438 9333
สถานที่ใกล้เคียง: ตั้งอยู่ถนนหลวงหมายเลข 3233 กิโลเมตรที่ 10-11 ตำบลบางแก้วฟ้า
ชื่อสถานที่: พิพิธภัณฑ์พื้นบ้านวัดสำโรง
ชื่อสถานที่ในภาษาอังกฤษ: Wat Samrong Folk Museum
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: พิพิธภัณฑ์
ที่ตั้ง: 21 หมู่ 3 - ขุนแก้ว นครชัยศรี นครปฐม 73120 ภาคกลาง
รายละเอียด: เริ่มดำเนินการโดยพระครูสิริ ปุญญาภิวัฒน์ เจ้าอาวาสวัดสำโรง เมื่อปี พ.ศ. 2542 โดยเจ้าอาวาสและชาวบ้านได้ร่วมกันบริจาคอุปกรณ์ เครื่องมือ เครื่องใช้พื้นบ้าน ครื่องมือจับสัตว์น้ำ สะท้อนให้เห็นถึงภูมิปัญญาพื้นบ้านของไทยในอดีต ห้องพิพิธภัณฑ์อยู่ชั้นล่างของ ศาลาอเนกประสงค์ ภายในห้องแบ่งการจัดแสดงเป็นหมวดหมู่ ดังนี้ ส่วนที่ 1 ครัวโบราณ จัดแสดงอุปกรณ์ในการหุงต้ม อันประกอบด้วย เตาดินเผา หม้อ ดิน ประเภท ต่างๆ เช่น หม้อหูกระทะ หม้อต้ม กาดินเผาและเครื่องใช้ในครัว เช่น ตะกร้าล้างปลา กระต่ายขูดมะพร้าว กระบวย โอ่งน้ำ ส่วนที่ 2 หัตถกรรมพื้นบ้าน แสดงเครื่องจักสานอันเป็นภูมิปัญญาท้องถิ่นในการ แปรรูปไม้ไผ่และหวายเป็นเครื่องมือ ใช้สอย เช่น สาแหรก ตะกร้ากระบุง กระจาด กระด้ง สนับโรย ปุ้งกี๋ ส่วนที่ 3 อุปกรณ์ตวงข้าว แสดงอุปกรณ์ชั่ง ตวง วัด การตวงข้าวเปลือกแบบเก่าที่บรรพบุรุษเคยใช้ในอดีตประกอบด้วย กระบุงปากบาน กระบุงโกย กระบุงตวง ถังตวงข้าว(ไม้) (เหล็ก) กระด้งบดข้าว ไม้บดข้าว ส่วนที่ 4 เครื่องมือการทำนา การทำนาในอดีตใช้แรงงานจากสัตว์ คือ วัว ควาย เป็นแรงงานหลัก เครื่องมือในการทำนาที่จัดแสดงประกอบด้วย โกรกคล้องคอควายสำหรับ ลากไถ แอก คราด ไถ ไม้คานหาบข้าวไม้คานหลาว งอบ เคียวเกี่ยวข้าว ส่วนที่ 5 เครื่องมือจับสัตว์น้ำ สะท้อนวิถีการกินอยู่อย่างไทยแบบพออยู่พอกิน ประกอบด้วยเครื่องมือดักสัตว์ เช่น ด้วงดักหนู แร้ว กับดักต่างๆและอุปกรณ์จับสัตว์น้ำ เช่น ข้อง เบ็ด อวน ฉมวก สุ่ม ส่วนที่ 6 เครื่องใช้เบ็ดเตล็ด เป็นตู้แสดง 3 ชั้น ตู้ที่ 1 ชั้นบนตั้งแสดงเชี่ยนหมากทองเหลือง ตะเกียงลาน กลอนประตู ชั้นล่างจัดแสดง เครื่องมือช่างไม้ จำพวกกบผิว กบบังใบ เลื่อยอก เลื่อยลันดา อีกด้านหนึ่งจัดแสดง เครื่องทองเหลือง จำพวก ถาดทองเหลือง หม้อทองเหลือง ตู้ที่ 2 จัดแสดง ตราชั่ง ลูกคิดและของเบ็ตเตล็ดอื่นๆ ส่วนรอบๆห้องตั้งแสดง ไห กระถางเคลือบ ประเภทต่างๆ นอกจากนี้ยังมีอาคารจัดแสดงอาชีพชาวนา จัดแสดงอุปกรณ์เครื่องมือในการทำนา อุปกรณ์ในการไถหว่าน อุปกรณ์ในการเกี่ยวข้าว นวดข้าว เช่น เครื่องฝัดข้าว สีข้าว ครกตำข้าว, อุปกรณ์ในการวิดน้ำ เช่น ระหัดชกมวย ระหัดเครื่องยนต์ และเป็นที่จัดแสดงเรือประเภทต่างๆ เช่น เรือบด เรือจ้าง เรือแปะ
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00-17.00 น.
ช่วงเวลาการเปิดให้บริการของปี: -
ติดต่อ: 0 3423 9489
สถานที่ใกล้เคียง: ตั้งอยู่ในวัดสำโรง อำเภอนครชัยศรี
ชื่อสถานที่: เจษฎาเทคนิคมิวเซี่ยม
ชื่อสถานที่ในภาษาอังกฤษ: Jesada Technik Museum
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: พิพิธภัณฑ์
ที่ตั้ง: 100 หมู่ 2 - - นครชัยศรี นครปฐม 73120 ภาคกลาง
รายละเอียด: เป็นพิพิธภัณฑ์ที่รวมรวบและจัดแสดงยานยนต์ เครื่องกล ยานพาหนะ หลากหลายชนิดจากทั่วทุกมุมโลก ก่อตั้งโดยนายเจษฎา เดชสกุลฤทธิ์ นักธุรกิจชาวไทยที่ชื่นชอบการเดินทางท่องเที่ยวไปทั่วโลก เมื่อมีโอกาสเยี่ยมชมพิพิธภัณฑ์ต่าง ๆ ในต่างแดน ทำให้เกิดแรงบันดาลใจในการสะสมขึ้น โดยยานพาหนะที่รวบรวมนี้มีทั้ง ยานพาหนะทางบก ทางน้ำ ทางอากาศ เช่น รถเล็ก รถการ์ตูน เรือดำน้ำสัญชาติรัสเซีย เครื่องบินโบอิ้ง 747 เครื่องบินไทรสตาร์ ฯลฯ
*ขณะนี้ปิดชั่วคราว เนื่องจากปรับปรุงสถานที่ใหม่*
รายละเอียดในภาษาอังกฤษ: -
จุดเด่น: -
เวลาเปิดให้บริการ: 09.00-17.00 น. กิจกรรมอากาศยานเพื่อการเรียนรู้ กับ Jesada Airline มีทุกวันอาทิตย์ 9.00-16.00 น.
ต้องการเยี่ยมชมเป็นหมู่คณะ โปรดจองล่วงหน้าอย่างน้อย 1 สัปดาห์
*ขณะนี้ปิดชั่วคราว เนื่องจากปรับปรุงสถานที่ใหม่*
ช่วงเวลาการเปิดให้บริการของปี: -
ติดต่อ: 0 2819 4077, 08 6979 5777
สถานที่ใกล้เคียง: ทางเส้นศาลายา ผ่านหน้า ม.มหิดล แล้วเลี้ยวซ้ายวิ่งไปตามทางจนถึงแยกสถานีรถไฟงิ้วราย ก่อนจะเลี้ยวขวาข้ามทาง รถไฟ เจษฏาเทคนิคมิวเซียมอยู่ทางด้านขวามือ
ชื่อสถานที่: อุทยานแมลงเฉลิมพระเกียรติ
ชื่อสถานที่ในภาษาอังกฤษ: His Majesty The king Insect Park
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: ศูนย์วิจัย (เกษตร)/สถานีทดลอง (เกษตร)
ที่ตั้ง: หมู่ 1 - - กำแพงแสน นครปฐม 73140 ภาคกลาง
รายละเอียด: อยู่ในความดูแลของศูนย์วิจัยและพัฒนากีฏวิทยาอุตสาหกรรม สถาบันวิจัยและพัฒนาแห่งมหาวิทยาลัยเกษตรศาสตร์ ดำเนินงานด้านการวิจัยค้นคว้าและพัฒนางานด้านกีฏวิทยา จัดเป็น 4 ส่วน คือ ส่วนที่ 1 และ 2 เป็นนิทรรศการและพิพิธภัณฑ์ จัดอยู่ภายในอาคารชั้นเดียวประกอบด้วยการจัดแสดงแมลงสตัฟฟ์ แมลงหายาก ส่วนที่ 3 เป็นอาคารรูปโดม มีพื้นที่มากกว่า 1000 ตารางเมตร สูง 15 เมตร จัดแสดงระบบนิเวศวิทยาของแมลงวิจัยพฤติกรรมแมลง การเพาะเลี้ยงแมลงเชิงพาณิชย์ รวบรวมพันธุ์ผีเสื้อและแมลงหายากใกล้สูญพันธุ์เช่น จิ้งหรีด จักจั่น ตั๊กแตน ด้วง ส่วนที่ 4 เป็นงานพัฒนากีฏผลิตภัณฑ์ปรับปรุงผลิตผลที่เกี่ยวข้องกับแมลงในเชิงพาณิชย์ อาทิ แมงกระชอน แมลงทับ แมลงตับเต่า ภายในจะได้พบเห็นผีเสื้อและแมลงในภูมิภาคตะวันตกและได้เรียนรู้วงจรชีวิตของผีเสื้อและแมลง
รายละเอียดในภาษาอังกฤษ: -
จุดเด่น: -
เวลาเปิดให้บริการ: ศูนย์วิจัยและพัฒนากีฏวิทยาอุตสาหกรรม สถาบันวิจัยและพัฒนาแห่งมหาวิทยาลัยเกษตรศาสตร์ โทร. 0-2942-8010-9 ต่อ 3325
ช่วงเวลาการเปิดให้บริการของปี: -
ติดต่อ: 0 3428 1066
สถานที่ใกล้เคียง: ตั้งอยู่ในมหาวิทยาลัยเกษตรศาสตร์ วิทยาเขตกำแพงแสน
ชื่อสถานที่: เนินวัดพระงาม
ชื่อสถานที่ในภาษาอังกฤษ: Neun Wat Phra Ngam
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ชุมชนโบราณ/โบราณสถาน/โบราณวัตถุ
ที่ตั้ง: 45 - ดอนยายหอม เมืองนครปฐม นครปฐม 73000 ภาคกลาง
รายละเอียด: เป็นสถานที่ที่ค้นพบพระเจดีย์ขนาดสูงใหญ่สมัยทวาราวดีและยังขุดค้นพบโบราณวัตถุต่างๆ เช่น พระพุทธรูปศิลาหักพัง พระเสมาธรรมจักร กวางหมอบ พระพุทธรูปสัมฤทธิ์ และพระพิมพ์ดินเผาซึ่งเป็นของเก่าแก่ฝีมืองดงามมากยากจะหาที่อื่นเทียบได้ สมเด็จฯกรมพระยาดำรงราชานุภาพ ทรงอธิบายว่า ที่เรียกว่า วัดพระงาม นั้นเพราะพระพุทธรูปดินเผาที่ขุดได้จากบริเวณวัดนี้งามเป็นเลิศนั่นเอง ปัจจุบันบางส่วนเก็บไว้ที่พิพิธภัณฑสถานแห่งชาติ และหลายชิ้นเก็บไว้ที่องค์พระปฐมเจดีย์ โบราณวัตถุที่ขุดค้นพบในบริเวณนี้ล้วนแต่เป็นวัตถุเก่าสมัยทวาราวดีซึ่งเป็นสมัยเดียวกับวัตถุที่ค้นพบบริเวณองค์พระปฐมเจดีย์
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00-17.00 น.
ช่วงเวลาการเปิดให้บริการของปี: -
ติดต่อ: 0 3424 4505
สถานที่ใกล้เคียง: ตั้งอยู่ที่วัดพระงาม(วัดโสดาพุทธาราม) ตำบลพระปฐมเจดีย์ ไม่ไกลจากสถานีรถไฟนครปฐม
ชื่อสถานที่: เนินพระ
ชื่อสถานที่ในภาษาอังกฤษ: Noen Phra
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ชุมชนโบราณ/โบราณสถาน/โบราณวัตถุ
ที่ตั้ง: หมู่ 3 - ดอนยายหอม เมืองนครปฐม นครปฐม 73000 ภาคกลาง
รายละเอียด: เป็นโบราณสถานที่เก่าแก่มากเมื่อ พ.ศ.2479 พระธรรมวาทีคณาจารย์ (หลวงพ่อเงิน) เจ้าอาวาสวัดดอนยายหอม ได้ขุดเอาอิฐที่หักพังแถวชานเนินไปสร้างพระอุโบสถ เมื่อขุดลึกลงไปพบศิลาเหลี่ยมเขียวสองต้น สูงประมาณ 4 เมตร มีลายจำหลักที่ปลายเสา คล้ายกับเสาประตูสาญจีเจดีย์ของพระเจ้าอโศกมหาราชกับกวางหมอบ ทำด้วยศิลา 1 ตัว พระพุทธรูปศิลาสมัยทวาราวดี 1 องค์ พระเสมาธรรมจักรทำด้วยหินแต่หักพัง เสาศิลานี้ตอนบนมีง่ามสำหรับวางพระเสมาธรรมจักร เป็นแบบเดียวกับที่พบในบริเวณองค์พระปฐมเจดีย์วัดพระงาม วัดพระประโทณ และพระราชวังสนามจันทร์ ปัจจุบันเสาศิลานี้อยู่ที่วัดดอนยายหอม ส่วนกวางหมอบกับพระพุทธรูปส่งไปเก็บไว้ที่พิพิธภัณฑสถานแห่งชาติ จากโบราณวัตถุที่พบเหล่านี้เป็นหลักฐานยืนยันว่าเดิมบริเวณนี้เป็นวัดเก่า และตัวเนินคงจะเป็นฐานเจดีย์ขนาดสูงใหญ่ที่อยู่ภายในบริเวณวัด ตั้งแต่สมัยทวาราวดีหรือก่อนหน้านั้น และมีอายุกว่า 1,000 ปี มาแล้ว ถือว่าเป็นสถานที่ศักดิ์สิทธิ์และสำคัญ
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวันตั้งแต่เวลา 08.00-17.00 น.
ช่วงเวลาการเปิดให้บริการของปี: -
ติดต่อ: 034-229 324
สถานที่ใกล้เคียง: ตั้งอยู่ในวัดดอนยายหอม ตำบลดอนยายหอม
ชื่อสถานที่: เนินธรรมศาลา
ชื่อสถานที่ในภาษาอังกฤษ: Neun Dhamma Sala
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ชุมชนโบราณ/โบราณสถาน/โบราณวัตถุ
ที่ตั้ง: หมู่ 7 - ธรรมศาลา เมืองนครปฐม นครปฐม 73000 ภาคกลาง
รายละเอียด: มีสภาพเป็นเนิน เข้าไปด้านในเป็นโพรงซึ่งเชื่อว่าเป็นอุโมงค์จากวัดพระเมรุมาถึงวัดธรรมศาลา เล่าลือกันว่าภายในอุโมงค์มีขุมทรัพย์ เช่น ถ้วยโถโอชาม แต่ไม่สามารถ ที่จะนำออกมาได้ เนื่องจากมีปู่โสมเฝ้าทรัพย์ไว้
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวันตั้งแต่เวลา 08.00-17.00 น.
ช่วงเวลาการเปิดให้บริการของปี: -
ติดต่อ: 085-193 7265 , 034-395 101
สถานที่ใกล้เคียง: อยู่ที่วัดธรรมศาลา ตำบลธรรมศาลา ห่างจากองค์พระปฐมเจดีย์ไปทางตะวันออกประมาณ 6 กิโลเมตร
ชื่อสถานที่: สถาบันวัฒนธรรมภูมิภาคตะวันตก
ชื่อสถานที่ในภาษาอังกฤษ: ไม่มี
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศูนย์วัฒนธรรม
ที่ตั้ง: - - - เมืองนครปฐม นครปฐม 73000 ภาคกลาง
รายละเอียด: จัดเป็นสถาบันที่รวบรวมผลงานด้านวัฒนธรรมเชิดชูปัญญาชาวบ้านในท้องถิ่นในภูมิภาค ภายในอาคารมีห้องแสดงผลงานศิลปะของอาจารย์พิน อินฟ้าแสง ห้องศิลปะวัตถุ ห้องงานหัตถกรรม ห้องหุ่นกระบอกคุณยายสาหร่าย ช่วยสมบูรณ์
รายละเอียดในภาษาอังกฤษ: -
จุดเด่น: -
เวลาเปิดให้บริการ: 09.00-16.00 น.
ช่วงเวลาการเปิดให้บริการของปี: -
ติดต่อ: 0 3424 4236, 0 3424 4237
สถานที่ใกล้เคียง: ตั้งอยู่ที่ตำหนักทับเจริญ พระราชวังสนามจันทร์ มหาวิทยาลัยศิลปกร
ชื่อสถานที่: ศูนย์ฝึกอบรมช่างสิบหมู่สุพรรณบุรี
ชื่อสถานที่ในภาษาอังกฤษ: Fine Art Training Center
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศูนย์หัตถกรรม
ที่ตั้ง: - มาลัยแมน - เมืองสุพรรณบุรี สุพรรณบุรี 72000 ภาคกลาง
รายละเอียด: ดำเนินงานโดยกรมศิลปากร มีนโยบายในการฝึกอบรมงานช่างสิบหมู่ในสาขาวิชาดังนี้ หมู่ช่างเขียน หมู่ช่างรัก หมู่ช่างแกะ หมู่ช่างสลัก หมู่ช่างหล่อ หมู่ช่างหุ่น หมู่ช่างบุ หมู่ช่างปูนและหมู่ช่างกลึง เพื่อเป็นการสนับสนุนแฃะสืบสานงานศิลปะและวัฒนธรรม อันเป็นมรดกล้ำค่าของชาติที่ควรอนุรัษ์สืบต่อไป
รายละเอียดในภาษาอังกฤษ: -
จุดเด่น: -
เวลาเปิดให้บริการ: 09.00- 17.00 น.
ช่วงเวลาการเปิดให้บริการของปี: -
ติดต่อ: 0 3552 1939
สถานที่ใกล้เคียง: ตรงข้ามวิทยาลัยพลศึกษาจังหวัดสุพรรณบุรี ตำบลรั้วใหญ่
ชื่อสถานที่: หัตถกรรมผ้าทออู่ทอง (บ้านขาม)
ชื่อสถานที่ในภาษาอังกฤษ: -
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศูนย์หัตถกรรม
ที่ตั้ง: หมู่ที่ 2 - - อู่ทอง สุพรรณบุรี 72160 ภาคกลาง
รายละเอียด: เป็นศูนย์รวมผ้าหัตถกรรมผ้าฝ้ายทอมือ เสื้อลายไทย ผ้าขาวมือ โดยชาวบ้านที่นี่พื้นเพดั้งเดิมเป็นชาวลาวที่อพยพมาจากเวียงจันทน์ มีฝีมือในการทอผ้าตีนจก หรือผ้าทอมัดหมี่ที่มีเอกลักษณ์ ปัจจุบันมีการดัดแปลงนำผ้าทอมาทำเป็นปลอกหมอน ชุดเสื้อผ้า และกระเป๋าถือลายสวยงาม
รายละเอียดในภาษาอังกฤษ: -
จุดเด่น: -
เวลาเปิดให้บริการ: เปิดตั้งแต่เวลา 08.30 - 17.00 น.
ช่วงเวลาการเปิดให้บริการของปี: -
ติดต่อ: -
สถานที่ใกล้เคียง: ตำบลพลับพลาไชย อำเภออู่ทอง จังหวัดสุพรรณบุรี
ชื่อสถานที่: วัดเขาพระศรีสรรเพชญาราม
ชื่อสถานที่ในภาษาอังกฤษ: Wat Khaopraseesanpetch
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ชุมชนโบราณ/โบราณสถาน/โบราณวัตถุ
ที่ตั้ง: หมู่ 5 วินยานุโยค กระจัน อู่ทอง สุพรรณบุรี 72160 ภาคกลาง
รายละเอียด: วัดเขาพระศรีสรรเพชญาราม เดิมชื่อว่า วัดเขาพระ เป็นวัดเก่าแก่สมัยทวาราวดี ตั้งอยู่บนภูเขาขนาดย่อม เมื่อเดินขึ้นบันไดขึ้นเขาไป ก่อนถึงยอดจะพบกับถ้ำประดิษฐานพระพุทธไสยาสน์ หลวงพ่อสังฆ์ ศรีสรรเพชญ์ ขณะที่บนยอดมีพระมณฑปประดิษฐานรอยพระพุทธบาทจำลอง แกะสลักจากหินเขียวธรรมชาติ และซากเจดีย์สมัยอยุธยา 1 องค์
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 08.30-16.30 น.
ช่วงเวลาการเปิดให้บริการของปี: -
ติดต่อ: 0 3555 1499
สถานที่ใกล้เคียง: ถนนมาลัยแมน อำเภออู่ทอง ใกล้หอนาฬิกาบรรหาร-แจ่มใส
ชื่อสถานที่: วัดลาดสิงห์
ชื่อสถานที่ในภาษาอังกฤษ: Wat Lat Sing
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: หมู่ 5 เลียบคลองชลประทาน - สามชุก สุพรรณบุรี 72130 ภาคกลาง
รายละเอียด: เป็นวัดเก่าแก่เดิมชื่อ “วัดราชสิงห์” มีคำเล่าสืบทอดกันมาว่าสมเด็จพระนเรศวรมหาราชทรงสร้างวัดนี้ขึ้นมาภายหลังจากที่ประสบชัยชนะในสงครามยุทธหัตถีและทรงทราบข่าวว่า พระสุพรรณกัลยาที่เป็นตัวประกันอยู่ที่เมืองพม่าถูกประหารชีวิต เป็นการล้างแค้นที่พระมหาอุปราชสิ้นพระชนม์ด้วยพระแสงของ้าว พระองค์จึงทรงสร้างวัดเพื่ออุทิศพระกุศลให้แด่พระสุพรรณกัลยา ปัจจุบันวัดยังมีร่องรอยประวัติศาสตร์ ที่กล่าวถึงคือ “หลวงพ่อดำ” พระพุทธรูปศิลาแลง ปางสะดุ้งมาร (มารวิชัย) เกตุบัวตูม อายุประมาณ 500 ปี ภายในบริเวณเป็นที่ประดิษฐานของอนุสาวรีย์ 3 พระองค์ ได้แก่ สมเด็จพระนเรศวรมหาราช สมเด็จพระเอกาทศรถ และพระสุพรรณกัลยา ให้ประชาชนทั่วไปได้กราบไหว้บูชาในพระมหากรุณาธิคุณของพระองค์
รายละเอียดในภาษาอังกฤษ: -
จุดเด่น: -
เวลาเปิดให้บริการ: 06.00- 18.00 น.
ช่วงเวลาการเปิดให้บริการของปี: -
ติดต่อ: 0 3556 2000, 0 3557 2243
สถานที่ใกล้เคียง: ริมถนนเลียบคลองชลประทาน ตำบลบ้านสระ อำเภอสามชุก
ชื่อสถานที่: ตลาดเก่าศรีประจันต์บ้านท่านเจ้าคุณ
ชื่อสถานที่ในภาษาอังกฤษ: Talat Kao Si Prachan Ban Chaokhun
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ชุมชนโบราณ/โบราณสถาน/โบราณวัตถุ
ที่ตั้ง: - - - ศรีประจันต์ สุพรรณบุรี 72140 ภาคกลาง
รายละเอียด: ตลาดเก่าศรีประจันต์เป็นตลาดค้าส่งในอดีตอยู่ริมแม่น้ำท่าจีน มีอายุประมาณ ๑๐๐ ปี ตั้งห่างจากตัวอำเภอเมืองสุพรรณบุรีไปทางทิศเหนือ ๒๐ กิโลเมตร ตลาดแห่งนี้ได้รับรางวัลอุตสาหกรรมการท่องเที่ยว ประจำปี ๒๕๕๑ รางวัลดีเด่นประเภทแหล่งท่องเที่ยววัฒนธรรม ตัวอาคารเป็นห้องแถวไม้สองชั้น ภายในตัวตลาดมีสถานที่น่าสนใจ คือ บ้านเจ้าคุณ ป.อ.ปยุตโต เป็นบุคคลที่ได้รับการยกย่องให้เป็นคนดีศรีประจันต์ และเป็นพระสงฆ์ไทยที่ได้รับการยกย่องเป็นกวีทางศาสนาพุทธและเป็นเพชราน้ำเอกของโลก มีผลงานในการเขียนหนังสือกว่า ๓๐๐ เล่ม ทั้งภาษาไทยและภาษาอังกฤษ ในอดีตบ้านของท่านเคยเป็นร้านขายผ้าซึ่งในปัจจุบันยังคงอนุรักษ์ให้อยู่ในสภาพเดิม รวมทั้งยังได้เก็บรักษาข้าวของเครื่องใช้ในสมัยก่อนไว้ให้ชมด้วย นอกจากนี้ที่ตลาดศรีประจันต์นักท่องเที่ยวที่มาเยือนยังได้สักการะศาลเจ้าแม่กวนอิม หรือสามารถเช่าเรือล่องแม่น้ำท่าจีนได้
รายละเอียดในภาษาอังกฤษ: -
จุดเด่น: -
เวลาเปิดให้บริการ: วันอังคาร-วันอาทิตย์ 09.00-17.00
ช่วงเวลาการเปิดให้บริการของปี: -
ติดต่อ: 0 3558 1951
สถานที่ใกล้เคียง: อยู่ริมแม่น้ำท่าจีน อำเภอศรีประจันต์
ชื่อสถานที่: ตลาดเก้าห้อง
ชื่อสถานที่ในภาษาอังกฤษ: Kao Hong Market
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: พิพิธภัณฑ์
ที่ตั้ง: หมู่ 2 - กฤษณา บางปลาม้า สุพรรณบุรี 72150 ภาคกลาง
รายละเอียด: ตลาดเก้าห้อง ร้อยปี เป็นชื่อของตรอกแห่งหนึ่งที่มีเรือนไม้เก่า ตั้งอยู่ใกล้กับริมแม่น้ำท่าจีน อายุประมาณ 100 ปี สร้างประมาณต้นรัชสมัยพระบาทสมเด็จพระจุลจอมเกล้าเจ้าอยู่หัว ชาวบ้านที่นี่จะนำข้าวของมาวางขาย มีทั้งเครื่องใช้เก่าๆแต่ยังคงมีความคลาสสิก ขนม อาหารโบราณต่างๆ มากมายที่เราไม่เคยเห็น ซึ่งที่นี่ค่อนข้างจะเงียบ และไม่วุ่นวายเหมือนตลาดสามชุก ทั้งที่มีของขายในลักษณะคล้ายๆกัน
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 08.00-17.00 น.
ช่วงเวลาการเปิดให้บริการของปี: -
ติดต่อ: 0 3558 7427, 0 3558 6408, 08 5322 5461
สถานที่ใกล้เคียง: ตั้งอยู่ข้างเทศบาลบางปลาม้าริมแม่น้ำท่าจีน อำเภอบางปลาม้า
ชื่อสถานที่: กลุ่มทอผ้าพื้นบ้านเมืองจกลวดลายโบราณลาวซี่-ลาวครั่ง
ชื่อสถานที่ในภาษาอังกฤษ: Lao Si-Lao Khrang Weaving Group
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศูนย์การเรียนรู้ฯ (เกี่ยวกับกิจกรรม ผลิตภัณฑ์ และภูมิปัญญาในท้องถิ่น)
ที่ตั้ง: 25/1 หมู่ 5 บ้านทุ่งก้านเหลือง - - เดิมบางนางบวช สุพรรณบุรี 72120 ภาคกลาง
รายละเอียด: ตำนานผ้าทอโบราณ จก ขิด ลาวซี สาวครั่ง ลาวซี ลาวครั่ง เป็นชนชนชาติไทยที่อพยพมาจากเวียงจันทน์ ส่วนหนึ่งมาตั้งถิ่นฐานอยู่ตำบลป่าสะแก ตำบลบ่อกรุ และตำบลหนองกระทุ่ม อำเภอเดิมบางนางบวช จังหวัดสุพรรณบุรี โดยมีภาษาและวัฒนธรรมเป็นของตนเอง โดยเฉพาะวัฒนธรรมการแต่งกายที่โดดเด่น เป็นเอกลักษณ์เฉพาะ คือ ผ้าฝ้าย ที่ทอด้วยมือ ย้อมสีจากธรรมชาติ มีการตัดเย็บผ้าด้วยมือ ทอไว้ใช้กันในครัวเรือนเป็นผ้าสิ้นตีนแดง ผ้าขาวม้า ผ้าโพกหัวนาค ผ้าพื้น หมอนหนุน หมอนท้าว ผ้าบังหน้ามุ้ง มุ้ง ผ้าขาวม้า 5 สี
ตำนานทุ่งบ้านก้านเหลือง จากคำบอกเล่าของคนเฒ่าคนแก่ที่ยังมีชีวิตอยู่ เล่ากันว่าเมื่อหลายสิบปีก่อนบริเวณที่ตั้งบ้านเรือนนี้ เดิมทีมีบ่อน้ำใหญ่มีต้นไม้ใหญ่ที่มีชื่อว่าต้นก้านเหลืองอยู่กลางทุ่ง จึงเรียกชื่อหมู่บ้านนี้ว่า บ้านทุ่งก้านเหลือง ซึ่งมีบรรพบุรุษเป็นลาวซี ลาวคลั่ง หมู่บ้านนี้น่าจะตั้งมากกว่า 200 ปี โดยประมาณ ปัจจุบันบ้านทุ่งก้านเหลืองมีถนน รพช. ผ่านไปตำบลป่าสะแก ตั้งอยู่หมู่ที่ 5 มีวัดอยู่ 1 แห่ง ซึ่งเป็นวัดเก่าแก่ ชื่อวัดขวางเวฬุวัน โดยส่วนใหญ่ประชากรมีอาชีพทำนา ทำไร่อ้อย เลี้ยงสัตว์ ค้าขาย และประกอบอาชีพรอง ได้แก่ ทอผ้า ย้อมผ้า เย็บผ้า ปลูกคาม เป็นต้น
การรวมกลุ่มจัดตั้งศูนย์เรียนรู้ เริ่มจัดตั้งที่ทำการกลุ่มเมื่อวันที่ 15 ตุลาคม พ.ศ. 2541 เป็นศูนย์เรียนรู้ของชุมชน แหล่งให้บริการฝึกอบรมและศึกษาดูงานแก่ผู้ที่สนใจ แหล่งแลกเปลี่ยนความรู้ ฟื้นฟูการผลิตผ้าโบราณ แหล่งประชาสัมพันธ์ และสืบสานวัฒนธรรมลาวซี ลาวครั่ง และแหล่งฝึกอาชีพแก่ผู้ยากไร้ และผู้สูงอายุได้มีงานทำ
กลุ่มทอผ้าลวดลายโบราณลาวซี่ ลาวครั่ง ขอเชิญชวนทุกท่านเข้าไปท่องเที่ยวชมตำบลป่าสะแก ดูเรือเก่าแก่โบราณอายุ 100-120 ปี ไหว้รอยพระพุทธธาตุเก่าแก่ศักดิ์สิทธิ์ที่วัดดอนมะเกลือ ออกจากวัดดอนมะเกลือไปดูผ้าทอแบบเก่าแก่โบราณอายุประมาณ 100-150 ปี ดูวิธีการทอผ้าแบบดั้งเดิมจากภูมิปัญญาบรรพบุรุษสืบทอดไว้ให้ซึ่งหลงเหลืออยู่เพียงแห่งเดียวในจังหวัดสุพรรณบุรีที่กลุ่มทอผ้าลวดลายโบราณลาวซี่ ลาวครั่ง ชมการทำพิธีบายศรีสู่ขวัญ เพื่อเป็นการต้อนรับผู้หลักผู้ใหญ่ตลอดนักท่องเที่ยวที่มาเยี่ยมเยือน ขึ้น 3 ค่ำ เดือน 3 จะทำพิธีสู่ขวัญข้าว คือ นำข้าวเปลือกจากท้องนามาเข้ายุ้ง เพื่อนำมาเก็บไว้ก่อนออกนำไปจำหน่าย ต้องทำพิธีสู่ขวัญข้าวก่อนเรียกขวัญข้าว ไหว้แม่พระโพสพ
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00- 17.00 น.
ช่วงเวลาการเปิดให้บริการของปี: -
ติดต่อ: 08 9926 2864
สถานที่ใกล้เคียง: ตั้งอยู่ที่ตำบลป่าสะแก อำเภอเดิมบางนางบวช
ชื่อสถานที่: วัดเขานางบวช
ชื่อสถานที่ในภาษาอังกฤษ: Wat Khao Khuen
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ประวัติความเป็นมา
ที่ตั้ง: - - - เดิมบางนางบวช สุพรรณบุรี 72120 ภาคกลาง
รายละเอียด: มีทางลาดยางขึ้นไปจนถึงวัดซึ่งตั้งอยู่บนเขานางบวช หรือจะเดินขึ้นบันได 249 ขั้น ไปจนถึงยอดเขาก็ได้ พระอาจารย์ธรรมโชติเป็นพระที่มีความสำคัญในศึกชาวบ้านบางระจัน เป็นผู้ทรงคุณวุฒิด้านเครื่องรางของขลัง ชาวบ้านบางระจันจึงนิมนต์ไปเป็นขวัญและกำลังใจในการสู้รบกับพม่า ภายในวิหารพระอาจารย์ธรรมโชติประดิษฐานรอยพระพุทธบาท ด้านนอกวิหารจะเห็น เจดีย์หินแผ่น เป็นหินแผ่นบางๆ วางซ้อนเป็นรูปเจดีย์ขนาดไม่สูงมากตั้งอยู่ติดกับวิหาร ในโบสถ์หลังใหม่มีรูปปั้นอาจารย์ธรรมโชติ เมื่อยืนอยู่บนยอดเขาสามารถชมทิวทัศน์อันสวยงามของอำเภอเดิมบางนางบวชได้อย่างทั่วถึง
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00- 18.00 น.
ช่วงเวลาการเปิดให้บริการของปี: -
ติดต่อ: 0 3543 3159
สถานที่ใกล้เคียง: ตั้งอยู่บนเขานางบวช ใกล้สำนักงานเทศบาลตำบลนางบวช อำเภอเดิมบางนางบวช
ชื่อสถานที่: ศาลตายาย
ชื่อสถานที่ในภาษาอังกฤษ: Ta Yai shrine
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ประวัติความเป็นมา
ที่ตั้ง: - นางพิม - เมืองสุพรรณบุรี สุพรรณบุรี 72000 ภาคกลาง
รายละเอียด: ศาลตายาย เป็นศาลศักดิ์สิทธิ์ของชาวจังหวัดสุพรรณบุรี สถานที่สักการะบูชามากว่า 100 ปี ศาลตายายแห่งนี้บรรพบุรุษของเราได้บอกเล่าเรื่องราวแก่ลูกหลานไว้ว่า ตาและยายเป็นบรรพบุรุษของชาวสุพรรณบุรีที่เปี่ยมไปด้วยพรหมวิหาร ผู้ใดขัดข้องหมองใจไปพบท่าน ท่านก็จะเอื้อเฟื้อเผื่อแผ่ให้ความกรุณาเมตตาธรรมแก่ทุกคนเสมอมา สถานที่พำนักของตายายเรียกว่า ทางสี่แพ่ง นับว่าเป็นชุมทางหรือว่าเป็นประตูป่าสมัยโบราณกาล ประชาชนทั่ว 4 ทิศ ผู้ใดจะไปสารทิศใดจะต้องผ่านทางสี่แพ่งอันเป็นสถานที่พำนักของตายายนี้เป็นประจำ ต่อมาภายหลังบ้านเมืองได้เจริญขึ้นเป็นจังหวัดสุพรรณบุรี ทางสี่แพ่งนี้จึงกลายเป็นทางร่วมสำคัญสายหนึ่งที่ประชาชนในเมืองสุพรรณบุรีจากทุกสารทิศที่จะเข้ามาในตลาดจะต้องเดินผ่าน ทางสี่แพ่งจึงมีชื่อเรียกใหม่ว่า สี่แยกนางพิม ต่อมาได้มีการย้ายศาลตายาย จากสี่แยกนางพิมมาประดิษฐานไว้บริเวณพื้นที่ปัจจุบัน ทางคณะกรรมการบูรณะปฏิสังขรณ์ศาลตายายได้มีการประชุม และมีมติที่จะดำเนินการปรับปรุงบูรณะใหม่ให้มีสภาพสวยงามเป็นสถานที่ปูชนียสถานต่อไปและยังมีการจัดงานฉลองสมโภชน์ทุกปี
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00- 17.00 น.
ช่วงเวลาการเปิดให้บริการของปี: -
ติดต่อ: 0 3551 1021
สถานที่ใกล้เคียง: ใกล้สวนเฉลิมภัทรราชินีและหอคอยบรรหาร-แจ่มใส ตำบลท่าพี่เลี้ยง
ชื่อสถานที่: วัดหน่อพุทธางกูร
ชื่อสถานที่ในภาษาอังกฤษ: Wat No Phutthangkun
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: 56 หมู่ 1 - - เมืองสุพรรณบุรี สุพรรณบุรี 72000 ภาคกลาง
รายละเอียด: เป็นวัดเงียบสงบสร้างในสมัยต้นรัตนโกสินทร์ ภายในพระอุโบสถหลังเก่ามีภาพจิตรกรรมฝาผนังเกี่ยวกับพุทธประวัติ ค่อนข้างสมบูรณ์ชัดเจน เป็นจิตรกรรมที่มีความงดงาม เขียนราว พ.ศ. 2391 ในสมัยรัชกาลที่ 3
รายละเอียดในภาษาอังกฤษ: -
จุดเด่น: -
เวลาเปิดให้บริการ: 07.00- 18.00 น.
ช่วงเวลาการเปิดให้บริการของปี: -
ติดต่อ: 0 3554 3589
สถานที่ใกล้เคียง: ตั้งอยู่ฝั่งตะวันตกของแม่น้ำสุพรรณ ตำบลพิหารแดง เมืองสุพรรณบุรี เลยวัดพระลอย 2 กิโลเมตร
ชื่อสถานที่: วัดพระลอย
ชื่อสถานที่ในภาษาอังกฤษ: Wat Phra Loy
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: 1/2 หมู่ 2 - - เมืองสุพรรณบุรี สุพรรณบุรี 72000 ภาคกลาง
รายละเอียด: สาเหตุที่สร้างวัดนี้น่าจะมาจากที่มีพระพุทธรูปปางนาคปรกเนื้อหินทรายขาวลอยมาตามแม่น้ำท่าจีน(แม่น้ำสุพรรณ) จึงได้ทำพิธีอาราธนาขึ้นมาจากแม่น้ำ สันนิษฐานว่าเป็นพระพุทธรูปสมัยลพบุรี นอกจากนี้ยังมีโบสถ์ที่ปรักหักพังสันนิษฐานว่าสร้างในสมัยพระเจ้าอู่ทอง ทางวัดได้ปฏิสังขรณ์โดยสร้างโบสถ์ใหม่ครอบ และยังมีอุโบสถจตุรมุขใหญ่ สูงเด่น สง่างาม ประดิษฐานพระพุทธนวราชมงคล สวยงามมาก และมีพระพุทธรูปเนื้อหินทรายปางต่างๆ เก่าแก่มาก บริเวณท่าน้ำหน้าวัดเป็นที่สงวนพันธุ์สัตว์น้ำ มีฝูงปลาหลายชนิดผู้มาเที่ยวชมสามารถให้อาหารปลาได้ ถือเป็น อุทยานมัจฉา อีกแห่งหนึ่งของจังหวัดสุพรรณบุรี
รายละเอียดในภาษาอังกฤษ: -
จุดเด่น: -
เวลาเปิดให้บริการ: 04.00- 18.00 น.
ช่วงเวลาการเปิดให้บริการของปี: -
ติดต่อ: 0 3552 2324, 08 9616 2108
สถานที่ใกล้เคียง: ตั้งอยู่ริมแม่น้ำท่าจีน ตำบลรั้วใหญ่ เมืองสุพรรณบุรี